Kirjailijavierailu: Miia Saari ja Toimenpidepäivät
Tervetuloa kuuntelemaan Miia Saaren kirjailijavierailu Salonkiin 15.9. klo 18.00 alkaen!
Näin potkut jalostuivat kehutuksi komediaksi/Nämä asiat ensimmäinen vuoteni kirjailijana opetti Miia Saari jalosti ahdistavat yt-kokemuksensa hulvattomaksi ja yllättäviä käänteitä sisältäväksi tragikomediaksi esikoiskirjassaan Toimenpidepäivät (Enostone 2024). Saari, entinen Länsiväylänkin toimittaja, kertoo, miten alun perin dekkariksi suunniteltu tarina muuttui komediaksi ja mitä kaikkea kiinnostavaa hänelle on kirjailijan uransa alkumetreillä tapahtunut. Kirjassa on myös dekkarimaisia piirteitä ja se on ajankohtainen myös tekoälyyn liittyvän juonikuvion vuoksi. Kirjan yksi juonilinja kertoo kirjan päähenkilön Tiia Rautasen Roosa-äidin vaikeuksista hoivakodissa. Saari opiskeli kirjan juoneen liittyvän sarjakuvan piirtämistä Aalto-yliopiston kaikille avoimella kurssilla. "En ollut koskaan ennen piirtänyt oikein mitään, saati sitten sarjakuvaa, mutta ei ollut kirjani päähenkilökään. Opettajani Matti Hagelberg oli superkannustava ja antoi kurssista minulle arvosanaksi 3/5. Olen siitä yhtä ylpeä kuin kirjan kirjoittamisesta", Saari sanoo. Lue lisää Miia Saaren tarinasta ja hänen kirjastaan osoitteessa sainpotkut.fi Kuva: Heidi Piiroinen